**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

**Ρέθυμνο 26/10/2017**

**Διεύθυνση :Οικονομικής Διαχείρισης Αριθ. πρωτ.: 14333**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :28310 77940**

**Fax :2831077960**

**Ταχ. Κώδικας :74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**(απόφαση πρύτανη 10731/24-08-2017 ΑΔΑ: ΩΞ0Λ469Β7Γ-ΥΝΝ)**

Παρακαλούμε εφόσον ενδιαφέρεστε να καταθέσετε προσφορά μέχρι και τις 10/11/2017, ημέρα Παρασκευή και ώρα 12.00 μ., **για την προμήθεια και εγκατάσταση πυράντοχων θυρών πλήρεις με μπάρες αντιπανικού κλειδαριές και μηχανισμούς επαναφοράς, με σκοπό την κάλυψη μέρους των κτηριακών αναγκών από πλευράς παθητικής πυροπροστασίας της Πανεπιστημιούπολης Ρεθύμνου,** προϋπολογισμού δαπάνης 24.676,00 € συμπεριλαμβανομένου του Φ.Π.Α. με CPV 44221220-3 Θύρες πυροπροστασίας, (προϋπολογισμός Δημοσίων Επενδύσεων Παν/μίου Κρήτης, οικονομικού έτους 2017, έργο 2014ΣΕ54600069).

Κριτήριο κατακύρωσης είναι η πλέον συμφέρουσα από οικονομική άποψη προσφορά μόνο βάσει τιμής, για το σύνολο των ειδών και εργασιών.

Ακολουθεί πίνακας Τεχνικών Προδιαγραφών.

Η παρούσα πρόσκληση αναρτάται στο ΚΗΜΔΗΣ και στην Ιστοσελίδα του Παν/μίου Κρήτης.

**Ο ΑΝΤΙΠΡΥΤΑΝΗΣ**

**ΟΙΚΟΝΟΜΙΚΟΥ ΠΡΟΓΡΑΜΜΑΤΙΣΜΟΥ, ΥΠΟΔΟΜΩΝ & ΑΝΑΠΤΥΞΗΣ**

**ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ**

**ΠΑΝΑΓΙΩΤΗΣ ΤΣΑΚΑΛΙΔΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ ΔΙΑΓΩΝΙΣΜΟΥ**

**ΘΕΜΑ :** **Προμήθεια και εγκατάσταση πυράντοχων θυρών πλήρεις με μπάρες αντιπανικού κλειδαριές και μηχανισμούς επαναφοράς, με σκοπό την κάλυψη μέρους των κτηριακών αναγκών από πλευράς παθητικής πυροπροστασίας της Πανεπιστημιόπολης Ρεθύμνου.**

Α. Προμέτρηση υλικών – τεχνικές προδιαγραφές

|  |  |  |  |  |  |
| --- | --- | --- | --- | --- | --- |
| ΠΥΡΑΝΤΟΧΕΣ ΘΥΡΕΣ | | | Δ.Π. | | ΠΟΣΟΤΗΤΑ |
| ΜΕΤΡΟΥΜΕΝΗ- ΔΙΑΣΤΑΣΗ | ΔΙΑΣΤΑΣΗ ΤΟΠΟΘΕΤΗΣΗΣ | ΘΕΣΗ | 60΄ | 120΄ | ΤΜΧ |
| 0,99\*2,10m | 1,00\*2,05m | ΗΛΕΚΤΡΟΣΤΑΣΙΟ Νο1 Κ1 | **Χ** |  | **1** |
| 0,86\*1,96m | 0,86\*1,96m | ΗΛΕΚΤΡΟΣΤΑΣΙΟ Νο1 Κ1 | **Χ** |  | **1** |
| 0,86\*1,85m | 0,86\*1,85m | ΗΛΕΚΤΡΟΣΤΑΣΙΟ Νο2 Κ1 | **Χ** |  | **1** |
| 1,21\*2,18m | 1,20\*2,15m | ΗΛΕΚΤΡΟΣΤΑΣΙΟ Νο2 Κ1 | **Χ** |  | **1** |
| 1,99\*2,10m | 2,00\*2,05m | ΥΠΟΣΤΑΘΜΟΣ ΦΙΛΟΣ/ΚΗΣ |  | **Χ** | **1** |
| 0,90\*2,32m | 0,90\*2,15m | ΥΠΟΣΤΑΘΜΟΣ ΦΙΛΟΣ/ΚΗΣ |  | **Χ** | **1** |
| 1,27\*2,21m | 1,20\*2,15m | ΗΛΕΚΤΡ/ΣΙΟ (ΔΕΞΑΜ.) Κ7 |  | **Χ** | **1** |
| 0,87\*2,11m | 0,87\*2,11 | ΗΛΕΚΤΡΟΣΤΑΣΙΟ Κ8 |  | **Χ** | **1** |
| 1,00\*2,30m | 1,00\*2,15m | ΥΠΟΣΤΑΘΜΟΣ ΦΟΙΤ. ΚΑΤ. | **Χ** |  | **1** |
| 0,995\*2,30m | 1,00\*2,15m | ΥΠΟΣΤΑΘΜΟΣ ΦΟΙΤ. ΚΑΤ. | **Χ** |  | **1** |
| 1,40\*2,30m | 1,40\*2,15m | ΥΠΟΣΤΑΘΜΟΣ ΦΟΙΤ. ΚΑΤ. | **Χ** |  | **1** |
| 1,00\*2,30m | 1,00\*2,15m | ΥΠΟΣΤΑΘΜΟΣ ΦΟΙΤ. ΚΑΤ. | **Χ** |  | **1** |
| 1,39\*2,30m | 1,40\*2,15m | ΥΠΟΣΤΑΘΜΟΣ ΦΟΙΤ. ΚΑΤ. | **Χ** |  | **1** |
| 1,405\*2,30m | 1,40\*2,15m | ΥΠΟΣΤΑΘΜΟΣ ΦΟΙΤ. ΚΑΤ. | **Χ** |  | **1** |
| 1,00\*2,30m | 1,00\*2,15m | ΥΠΟΣΤΑΘΜΟΣ ΦΟΙΤ. ΚΑΤ. | **Χ** |  | **1** |
| ΜΠΑΡΕΣ ΑΝΤΙΠΑΝΙΚΟΥ ΣΕ ΘΥΡΕΣ ΕΞΟΔΟΥ ΥΦΙΣΤΑΜΕΝΕΣ ΜΕΤΑΛΛΙΚΕΣ ΣΤΟ ΚΤΗΡΙΟ Κ1 ΤΗΣ ΦΙΛΟΣΟΦΙΚΗΣ ΣΧΟΛΗΣ | | | | |  |
| ΜΠΑΡΑ ΑΝΤΙΠΑΝΙΚΟΥ ΜΟΝΗΣ ΘΥΡΑΣ ή ΔΙΦΥΛΛΗΣ ΠΡΩΤΕΥΟΝ ΜΕ ΚΛΕΙΔΑΡΙΑ & ΟΜΦΑΛΟ | | | | | **29** |
| ΜΠΑΡΑ ΑΝΤΙΠΑΝΙΚΟΥ ΔΙΦΥΛΛΗΣ ΘΥΡΑΣ ΔΕΥΤΕΡΕΥΟΝ | | | | | **6** |

Οι διαστάσεις θα μετρηθούν και ελεγχθούν από τους υποψήφιους Αναδόχους για την τελική πιστοποίηση τους. Όλα τα είδη θα παραληφθούν τοποθετημένα.

**Τεχνικές προδιαγραφές Πυράντοχων Θυρών 60 min**

‘Όλες οι θύρες, μονόφυλλες & δίφυλλες θα διαθέτουν κατ΄ ελάχιστο :

* μηχανισμό Προτεραιότητας για τη σωστή αντιστοίχηση των φύλλων κατά το κλείσιμο της Πόρτας.
* θυρόφυλλα τύπου σάντουιτς από διπλό φύλλο γαλβανιζέ λαμαρίνας 0,8mm τουλάχιστον, με εσωτερική γέμιση από υψηλής πυκνότητας στρώμα πυράντοχων υλικών, συνολικού πάχους 60mm.
* κάσα από γωνιακό προφίλ γαλβανισμένης λαμαρίνας πάχους 1,5mm τουλάχιστον
* κλειδαριά πυρασφαλείας, αντιστρέψιμη, με σήμανση CE
* ειδικά πόμολα μαύρου χρώματος με σκελετό από ατσάλι, πλήρης με πλάκες, ροζέτες, απλά κλειδιά και με πλαστικό παρέμβυσμα για την τοποθέτηση κυλίνδρου ασφαλείας.
* δύο μεντεσέδες ανά φύλλο, ο ένας εκ των οποίων διαθέτει Ελατήριο, για τη ρύθμιση επαναφοράς της πόρτας (ρυθμιζόμενος πείρος) και ο άλλος για ρύθμιση καθ’ ύψος.
* πλάκες ενίσχυσης στο εσωτερικό του φύλλου για πιθανή τοποθέτηση μπάρας αντιπανικού
* ειδικά θερμοδιογκούμενα περιμετρικά λάστιχα για πλήρη σφράγιση, μαύρου χρώματος και πλάτους 28mm, στην κάσα.
* μεταλλική πινακίδα με τα στοιχεία κατασκευής και πιστοποίησης τοποθετημένη στο πλάι της πόρτας.
* βαφή πόρτας με οικολογικό χρώμα με βάση το νερό και βασική απόχρωση RAL 7035 (ανοιχτό γκρι) ή μπορντό με επιλογή της υπηρεσίας για κάθε θύρα.
* βάρος κατά προσέγγιση 35kg/m2 για Πόρτες 60’

**Τεχνικές προδιαγραφές πυράντοχων Θυρών 120 min**

‘Όλες οι θύρες, μονόφυλλες & δίφυλλες θα διαθέτουν κατ΄ ελάχιστο :

* μηχανισμό Προτεραιότητας για τη σωστή αντιστοίχηση των φύλλων κατά το κλείσιμο της Πόρτας.
* θυρόφυλλα τύπου σάντουιτς από διπλό φύλλο γαλβανιζέ λαμαρίνας 0,8mm τουλάχιστον, με εσωτερική γέμιση από υψηλής πυκνότητας στρώμα πυράντοχων υλικών, συνολικού πάχους 60mm.
* κάσα από γωνιακό προφίλ γαλβανισμένης λαμαρίνας πάχους 1,5mm τουλάχιστον
* κλειδαριά πυρασφαλείας, αντιστρέψιμη, με σήμανση CE
* ειδικά πόμολα μαύρου χρώματος με σκελετό από ατσάλι, πλήρης με πλάκες, ροζέτες, απλά κλειδιά και με πλαστικό παρέμβυσμα για την τοποθέτηση κυλίνδρου ασφαλείας.
* δύο μεντεσέδες ανά φύλλο, ο ένας εκ των οποίων διαθέτει Ελατήριο, για τη ρύθμιση επαναφοράς της πόρτας (ρυθμιζόμενος πείρος) και ο άλλος για ρύθμιση καθ’ ύψος.
* πλάκες ενίσχυσης στο εσωτερικό του φύλλου για πιθανή τοποθέτηση μπάρας αντιπανικού
* ειδικά θερμοδιογκούμενα περιμετρικά λάστιχα για πλήρη σφράγιση, μαύρου χρώματος και πλάτους 28mm, στην κάσα.
* μεταλλική πινακίδα με τα στοιχεία κατασκευής και πιστοποίησης τοποθετημένη στο πλάι της πόρτας.
* βαφή πόρτας με οικολογικό χρώμα με βάση το νερό και βασική απόχρωση RAL 7035 (ανοιχτό γκρι) ή μπορντό με επιλογή της υπηρεσίας για κάθε θύρα.
* βάρος κατά προσέγγιση 45kg/m2 για Πόρτες 120’.

Οι θύρες θα είναι πιστοποιημένες κατά το Ευρωπαϊκό Πρότυπο ΕΝ1634-1 και οι δοκιμές πιστοποίησης των θυρών θα έχουν πραγματοποιηθεί από αναγνωρισμένο φορέα πιστοποίησης από τον Ε.ΣΥ.Δ. για την πραγματοποίηση δοκιμών σε θύρες πυρασφάλειας.

Κάθε πυράντοχη θύρα θα συνοδεύεται από τα Πιστοποιητικά της, καθώς και με Οδηγίες Εγκατάστασης και Συντήρησης.

Στα σημεία που οι θύρες είναι μικρότερες από το άνοιγμα που προβλέπεται να τοποθετηθούν, τα κενά δεξιά ή αριστερά θα συμπληρωθούν με στιβαρή μεταλλική κατασκευή και κατάλληλου δείκτη πυραντίστασης γυψοσανίδα, ενώ τα κενά πάνω από τις θύρες με πυράντοχη γυψοσανίδα κατάλληλου δείκτη πυραντίστασης. Στις πυράντοχες εξωτερικές θύρες η γυψοσανίδα θα αντικαθίσταται με ανθυγρή τσιμεντοσανίδα.

Κατά την παραλαβή των θυρών, ο Ανάδοχος θα πρέπει να προσκομίσει απαραίτητα τα παρακάτω έντυπα πυράντοχων θυρών :

1. Φωτοαντίγραφο τιμολογίου αγοράς της θύρας με πρωτότυπη σφραγίδα από την εταιρία που πούλησε την θύρα. Στο τιμολόγιο θα πρέπει να αναφέρεται επακριβώς η μάρκα, ο πλήρης τύπος – κωδικός της θύρας, όπως ακριβώς αναφέρεται και στο πιστοποιητικό της.

2. Πιστοποιητικά πυραντοχής της θύρας και των εξαρτημάτων τους, τα οποία θα αποτελούνται από:

* την έκθεση δοκιμής – έντυπο του εργαστηρίου δοκιμών της θύρας, όπου θα αναφέρονται ο τύπος και ο δείκτης πυραντίστασης του υλικού καθώς και οι έλεγχοι που έγιναν στο υλικό. Η έκθεση δοκιμής θα πρέπει να είναι μεταφρασμένη στα Ελληνικά είτε από προξενείο είτε από επίσημο μεταφραστικό κέντρο και θεωρημένο για το ακριβές αντίγραφο.
* Βεβαίωση από το Ε.ΣΥ.Δ. Α.Ε. ότι το εργαστήριο που πραγματοποίησε τις δοκιμές είναι διαπιστευμένο για την πραγματοποίηση των δοκιμών που αναφέρονται στο πιστοποιητικό ή την έκθεση δοκιμής, από το Φορέα Διαπίστευσης της χώρας του και η οποία βεβαίωση θα αναφέρεται στην εταιρία που ζήτησε την πιστοποίηση (και η οποία θα πρέπει να είναι η ίδια με αυτή που θα αναφέρεται στο τιμολόγιο δηλαδή που πούλησε τη θύρα) ή αντίστοιχα ενδιάμεσα τιμολόγια μεταξύ αυτής που αναφέρεται στο έντυπο του Ε.ΣΥ.Δ. και αυτής που πούλησε την πόρτα.
* Σημείωση: Εάν υπάρχει αποδοχή για την πυραντοχή της θύρας από το Αρχηγείο του Πυροσβεστικού Σώματος, τότε απαιτείται και το έγγραφο της αποδοχής από το Αρχηγείο της θύρας για τον δείκτη πυραντίστασης που επιτυγχάνει.

**Τεχνικές προδιαγραφές μπαρών αντιπανικού**

Μπάρα αντιπανικού, που θα τοποθετείται στις μονόφυλλες θύρες αλλά και στο κύριο-πρωτεύον φύλλο δίφυλλης θύρας, που θα φέρει απαραίτητα τη σήμανση CE.

Μπάρα αντιπανικού για το δευτερεύον φύλλο δίφυλλης θύρας που θα φέρει απαραίτητα τη σήμανση CE.

Το σταθερό φύλλο θα ασφαλίζει πάνω και κάτω, ενώ στο ανοιγόμενο η μπάρα θα χρησιμοποιεί τη γλώσσα της κλειδαριάς που θα τοποθετηθεί και ο ομφαλός θα πρέπει να είναι κατασκευασμένος master (πασπαρτού).

Όλες οι μπάρες αντιπανικού θα τοποθετηθούν στις θύρες του κτηρίου Κ1, της Φιλοσοφικής Σχολής κατόπιν υπόδειξης της Υπηρεσίας.

Όλα τα είδη (πυράντοχες θύρες, μπάρες αντιπανικού) θα φέρουν τη σήμανση CE και θα προέρχονται από βιομηχανικές μονάδες πιστοποιημένες ως προς Σύστημα Διαχείρισης Ποιότητας ISO 9001/2008 ή νεότερο. Θα συνοδεύονται - επί ποινή αποκλεισμού- στην Τεχνική Προσφορά από τα ανάλογα Πιστοποιητικά τους και θα έχουν δύο (2) έτη εγγύηση καλής λειτουργίας.

**Σημειώνεται** ότι στο κόστος της προμήθειας συμπεριλαμβάνεται, η προμήθεια των νέων πυράντοχων θυρών, οποιαδήποτε εργασία και υλικό απαιτηθεί για την τοποθέτηση των θυρών, των μπαρών, το κλείσιμο των κενών μεταξύ των θυρών και των τοιχοποιιών, η καθαίρεση-αποξήλωση των υφιστάμενων μη πυράντοχων θυρών και η μεταφορά-απομάκρυνσής τους σε χώρο εντός της Πανεπιστημιούπολης που θα υποδειχθεί από την Υπηρεσία, καθώς και όλων των καταλλήλων υλικών και μικρουλικών κατασκευής, βαφής, τοποθέτησης, στερέωσης και ασφάλισης, μεταφορών επί τόπου μετά των απαραιτήτων φορτοεκφορτώσεων και εργασία πλήρους κατασκευής - βαφής - τοποθέτησης - στερέωσης και ασφάλισης με όλα τα απαραίτητα εξαρτήματα και ειδικά τεμάχια καλής λειτουργίας πλήρως τοποθετημένα και ρυθμισμένα σύμφωνα με τις προδιαγραφές του εργοστασίου παραγωγής - τις οδηγίες του προμηθευτή και τον Κανονισμό Πυροπροστασίας.

**Β. Δικαιολογητικά συμμετοχής στο διαγωνισμό τρόπος υποβολής προσφοράς.**

Εντός φακέλου με τα στοιχεία του προσφέροντος, την ένδειξη ΠΡΟΣΦΟΡΑ και τα στοιχεία του διαγωνισμού θα τοποθετηθούν τρείς φάκελοι: 1. Δικαιολογητικά συμμετοχής, 2. Τεχνική προσφορά και 3. Οικονομική προσφορά που θα περιέχουν αναλόγως τα παρακάτω:

Δικαιολογητικά συμμετοχής:

Δικαίωμα συμμετοχής στο διαγωνισμό έχουν οι οικονομικοί φορείς, όπως αυτοί περιγράφονται στο άρθρο 2, παρ.1. (11) του Ν. 4412/2016 ήτοι, κάθε φυσικό ή νομικό πρόσωπο ή δημόσιος φορέας ή ένωση αυτών των προσώπων ή και φορέων, συμπεριλαμβανομένων των προσωρινών συμπράξεων επιχειρήσεων, που προσφέρει τη σχετική υπηρεσία. Επιπλέον το δικαίωμα συμμετοχής υποψηφίων καθορίζεται από τα οριζόμενα στο άρθρο 25 του Ν. 4412/2016.

Συγκεκριμένα δικαίωμα συμμετοχής, έχουν φυσικά πρόσωπα ή εταιρίες που ασχολούνται αποδεδειγμένα με την προμήθεια και εγκατάσταση συναφών υλικών – εξοπλισμού που θα προσκομίσουν **επί ποινή αποκλεισμού** :

1. Βεβαίωση εγγραφής στο αντίστοιχο Επιμελητήριο (Τεχνικό ή Νομαρχιακό ή εμπορικό) με ταυτόχρονη εγγραφή στα μητρώα Μ.Ε.Κ. ή ΜΕΕΠ (Τ.Ε.Ε.) ή αντίστοιχα στα Νομαρχιακά μητρώα για την προμήθεια και εκτέλεση των απαιτούμενων εργασιών. Στην περίπτωση εγγραφής μόνο στο εμπορικό επιμελητήριο απαραίτητη προϋπόθεση είναι η αναγραφή των σχετικών ΚΑΔ, όλων των εργασιών και υλικών που είναι ζητούμενα στην παρούσα.

2. Υπεύθυνη δήλωση του Ν.1599/1986, στην οποία θα αναφέρεται :

α) ότι αποδέχονται πλήρως όλους τους όρους της διακήρυξης και των παραρτημάτων της

β) τα είδη είναι καινούργια, άριστης ποιότητας και κατασκευής δε φέρουν διαβρώσεις ή κακώσεις, δε φέρουν ελαττώματα, είναι έτοιμα προς χρήση, και ότι αυτά που προσφέρει συμφωνούν απόλυτα µε τις τεχνικές προδιαγραφές-φύλλο συμμόρφωσης

γ) θα βεβαιώνεται, η νομιμότητα και η καταλληλότητα του προσωπικού που απασχολεί για την εκτέλεση των εργασιών και ότι θα έχει την αποκλειστική ευθύνη για την τήρηση των απαιτούμενων μέτρων για την ασφάλεια του προσωπικού του και την ύπαρξη καταλλήλων Μέσων Ατομικής Προστασίας και εργαλείων και φέρει ακέραια την ευθύνη για τυχόν ατύχημα του προσωπικού

δ) δήλωση από τον ανάδοχο ότι υπάρχει η δυνατότητα παροχής ανταλλακτικών για τουλάχιστον δέκα (10) έτη για τον εξοπλισμό

ε) δήλωση από τον υποψήφιο Ανάδοχο για εγγύηση τουλάχιστον δύο (2) ετών καλής λειτουργίας τόσο των πυράντοχων θυρών όσο και των μπαρών αντιπανικού.

στ) θα βεβαιώνεται ότι για τις εργασίες θα τηρηθούν οι εγκεκριμένες και ισχύουσες ΕΤΕΠ και ΠΕΤΕΠ.

ζ) θα βεβαιώνεται ότι τα προς προμήθεια υλικά θα είναι κατάλληλα πιστοποιημένα.

3. Οι υποψήφιοι θα πρέπει, να προσκομίσουν αποδεικτικό φορολογικής και ασφαλιστικής ενημερότητας, και ποινικό μητρώο **επί ποινή αποκλεισμού**, η ισχύς των οποίων πρέπει να καλύπτει την ημερομηνία διενέργειας του διαγωνισμού. Το ποινικό μητρώο θα αφορά όλων των υπόχρεων αναλόγως την εταιρεία ( σε περίπτωση ΕΠΕ, ΟΕ & ΕΕ των Διαχειριστών και στην περίπτωση ΑΕ του Διευθύνοντα Συμβούλου και όλων των μελών του ΔΣ). Επίσης θα προσκομιστούν τα αποδεικτικά έγγραφα νομιμοποίησης του προσφέροντος νομικού προσώπου (στοιχεία ταυτοποίησης σε περίπτωση φυσικού προσώπου και ιδρυτικό καταστατικό και τροποποιήσεις του σε περίπτωση νομικού προσώπου ώστε να αποδεικνύονται τα άτομα που δεσμεύουν την εταιρεία και υποχρεούνται να φέρουν ποινικό μητρώο) και παραστατικό εκπροσώπησης, αν ο προσφέρων συμμετέχει με εκπρόσωπό του.

4. Οι υποψήφιοι ανάδοχοι θα πρέπει, να προσκομίσουν βεβαίωση της Τεχνικής Υπηρεσίας του Ιδρύματος, στην οποία θα αναγράφεται ότι ο υποψήφιος ανάδοχος ή εξουσιοδοτηθείς εκπρόσωπός του με θεωρημένο το γνήσιο της υπογραφής, έχει λάβει γνώση των τοπικών συνθηκών της προμήθειας. Οι υποψήφιοι ανάδοχοι ή οι εξουσιοδοτηθέντες εκπρόσωποί τους, θα μπορούν να λάβουν γνώση των συνθηκών, κατόπιν συνεννόησης με τον αρμόδιο υπάλληλο της Τεχνικής Υπηρεσίας κατά τις εργάσιμες ημέρες και ώρες, δύο (2) ημέρες τουλάχιστον, πριν από την ημέρα κατάθεσης της προσφοράς (τηλ. Επικοινωνίας 2831077747, 2831077954, 6972838597).

Τεχνική προσφορά:

5. Κάθε υποψήφιος που εκδηλώνει ενδιαφέρον και καταθέτει σχετική προσφορά, είναι υποχρεωμένος, να καταθέσει εντός του φακέλου ΤΕΧΝΙΚΗΣ ΠΡΟΣΦΟΡΑΣ, (α) συνημμένα τα αποδεικτικά έγγραφα (πιστοποιητικά, τεχνικά φυλλάδια) ότι αυτά που προσφέρει συμφωνούν απόλυτα µε τις τεχνικές προδιαγραφές της παραγράφου Α. «προμέτρηση υλικών/τεχνικές προδιαγραφές», (β) συμπληρωμένο το φύλλο συμμόρφωσης και (γ) συνοπτική τεχνική περιγραφή στην οποία θα αναφέρονται με ακρίβεια τα είδη που προτείνονται, ο τρόπος εφαρμογής τους και η θέση τους. Τα τεχνικά φυλλάδια καθώς και τα πιστοποιητικά θα γίνονται δεκτά στην Ελληνική ή Αγγλική γλώσσα. Η τεχνική προσφορά (υλικά και τρόπος εφαρμογής) που προτείνεται, θα εφαρμοστεί χωρίς αποκλίσεις, εκτός αιτιολογημένων περιπτώσεων και μετά την σύμφωνη γνώμη της Υπηρεσίας.

Οικονομική προσφορά:

6. Οι υποψήφιοι θα πρέπει να καταθέσουν εντός του φακέλου ΟΙΚΟΝΟΜΙΚΗΣ ΠΡΟΣΦΟΡΑΣ, συμπληρωμένο το Φύλλο Οικονομικής Προσφοράς (με τη μορφή που υπάρχει).

7. Εγγυήσεις:

Α) Απαιτείται εγγυητική επιστολή συμμετοχής (εντός του φακέλου Δικαιολογητικά συμμετοχής) . Οι υποψήφιοι θα πρέπει να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση συμμετοχής θα πρέπει να αναφέρει τη σχετική διακήρυξη (αριθμός πρωτοκόλλου διακήρυξης), την ημερομηνία διαγωνισμού και το αντικείμενο του διαγωνισμού (τίτλος προμήθειας υλικών και εργασιών).

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη (συνολικά 5 μήνες διάρκεια).

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια τουλάχιστον 120 ημερών από την υπογραφή της σύμβασης (Ν. 4412/2016 άρθρο 72 § 1β).

Γ) Απαιτείται εγγύηση καλής λειτουργίας, για την αποκατάσταση των ελαττωμάτων που ανακύπτουν ή των ζημιών που προκαλούνται από οποιαδήποτε δυσλειτουργία διάρκειας δύο (2) ετών την υπογραφή της σύμβασης, που θα είναι ποσού 2.500,00€ (Ν. 4412/2016 άρθρο 72 §2).

Γ. Χρόνος Παράδοσης.

Η παράδοση των υλικών και των εργασιών θα γίνει το αργότερο εντός ενενήντα (90) ημερολογιακών ημερών από την υπογραφή της σύμβασης.

Δ. Χρόνος ισχύος της Προσφοράς.

Η προσφορά θα είναι ενιαία και θα περιλαμβάνει το σύνολο των περιγραφόμενων ειδών. Οι τιμές προσφοράς δεσμεύουν τον ανάδοχο για περίοδο τεσσάρων (4) μηνών από την ημερομηνία του διαγωνισμού χωρίς καμία πρόσθετη αξίωση επαύξησης της τιμής σε βάρος του Π.Κ. ή της αλλαγής του προσφερόμενου προϊόντος.

|  |  |  |  |
| --- | --- | --- | --- |
| **ΦΥΛΛΟ ΟΙΚΟΝΟΜΙΚΗΣ ΠΡΟΣΦΟΡΑΣ** | | | |
|  | |
| **ΠΕΡΙΓΡΑΦΗ ΕΡΓΑΣΙΩΝ** | **ΚΟΣΤΟΣ €** | |
|
| Προμήθεια και εγκατάσταση πυράντοχων θυρών πλήρεις με μπάρες αντιπανικού κλειδαριές και μηχανισμούς επαναφοράς, με σκοπό την κάλυψη μέρους των κτηριακών αναγκών από πλευράς παθητικής πυροπροστασίας της Πανεπιστημιούπολης Ρεθύμνου. |  | |
|  | |
| **ΣΥΝΟΛΟ** |  | |
| **ΦΠΑ 24%** |  | |
| **ΓΕΝΙΚΟ ΣΥΝΟΛΟ** |  | |
|  | |

**ΦΥΛΛΟ ΣΥΜΜΟΡΦΩΣΗΣ**

